Räge, räge Tröpfli  Em  Turmwächter si Hochwasser-Song.  Vom Törli obe abe luegt är i d Rundi. Loht si Schpärberbligg übers Schtedtli loh gleite und tuet all Schtung d'Ziit usriefe. So isch das frihner albe gsi. Hütt-zu-Daag, wo alles so gschnällläbig isch, cha me kei Turmwächter me bruche, dä chunnt jo nimme noche mit rotiere. Kei Turmwächter me bruuche? Wenn mer im letschte Auguscht so eine gha hätte, wer sicher nid alles so usecho wie's denn cho isch.  Also lose mir halt eusem Turmwächter zue, was är zur Situazion  z'säge, resp. z'singe het.  Dr Titel Räge, Räge Tröpfli singt är im erschte Teil. Mit Singe im zwöite Teil tuet är öbbis zum nöie Schtedtli biitrage und drmit euses Programm berichere.